דייוויד מקמילן

סר דייוויד ויליאם קרוס מקמילן (באנגלית: David William Cross MacMillan, נולד ב-16 במרץ 1968) הוא כימאי סקוטי ופרופסור באוניברסיטת פרינסטון. הוא חלק את פרס נובל לכימיה בשנת 2021 עם בנימין ליסט "על פיתוח קטליזה אורגנית א-סימטרית". מקמילן ניהל את המחלקה לכימיה בפרינסטון בשנים 2010-2015. בנוסף על זכייתו בנובל, מקמילן הוא גם עמית בחברה המלכותית, האקדמיה האמריקאית לאמנויות ולמדעים והאקדמיה הלאומית למדעים בארצות הברית.

ביוגרפיה 
מקמילן נולד בבלשיל, סקוטלנד בשנת 1968 וגדל בניו סטיבנסטון הסמוכה. הוא למד בבתי הספר הציבוריים המקומיים ובהמשך שיבח את השכלתו הסקוטית שגרמה להצלחתו. הוא קיבל את התואר הראשון שלו בכימיה באוניברסיטת גלאזגו.

בשנת 1990, מקמילן עזב את בריטניה לטובת לימודי הדוקטורט בהנחיית הפרופסור לארי אוברמן באוניברסיטת קליפורניה שבאירווין. במהלך תקופה זו, התמקד במחקר טטרה הידרו פוראן. הוא קיבל את הדוקטורט שלו. בשנת 1996.

מקמילן החל את קריירת המחקר העצמאית שלו כחבר בפקולטה לכימיה באוניברסיטת קליפורניה בברקלי ביולי 1998. הוא הצטרף למחלקה לכימיה במכון הטכנולוגי של קליפורניה ביוני 2000, ועבר לאוניברסיטת פרינסטון בספטמבר 2006.

בשנים 2010–2014 מקמילן היה העורך הראשי והמייסד של כתב העת Chemical Science, כתב העת הכללי של החברה המלכותית לכימיה.

קישורים חיצוניים

הערות שוליים 

<
אבירים בריטים
זוכי פרס נובל בריטים
זוכי פרס נובל סקוטים
זוכי פרס נובל לכימיה
חברי האקדמיה הלאומית למדעים של ארצות הברית
עמיתי החברה המלכותית
חברי האקדמיה האמריקאית לאמנויות ולמדעים
כימאים בריטים
בוגרי אוניברסיטת גלאזגו
בוגרי אוניברסיטת קליפורניה באירוויין
זוכי פרס נובל לשנת 2021
סגל הקולג' לכימיה באוניברסיטת קליפורניה בברקלי
כימאים אורגניים
סקוטים שנולדו ב-1968